כללי הרשות השניה לטלוויזיה ולרדיו (שיבוץ פרסומות ואזכורים מסחריים בשידורי רדיו)
; ; , ; , ; ; ; .

בתוקף סמכותה לפי ,    (להלן – החוק), ובידיעת ועדת החינוך והתרבות של הכנסת, קובעת מועצת הרשות השניה לטלוויזיה ולרדיו כללים אלה:

 בכללים אלה –
 ”אות מעבר“ – סימן זיהוי קולי המפריד בין תכנית לבין פרסומת, או הודעה על מעבר לפרסומת;
 ”בעל זיכיון“ – בעל זיכיון לשידורי רדיו;
 ”גבולות תכנית“ – למן פרק הזמן הבא מיד לפני תכנית עד פרק הזמן הבא מיד לאחריה;
 ”הודעת חסות“ – כמשמעותה ;
 ”הודעת קריין“ – הודעה בעלת מסר פרסומי, הנמסרת מפי קריין במהלך מישדר;
 ”המנהל“ – לרבות מי שהוא הסמיכו לענין כללים אלה בין באופן כללי ובין לענין מסוים;
 ”חסות“ – השתתפות במימון עלות הפקתה ושידורה של תכנית בידי אדם, ארגון או גוף שאינו בעל זיכיון, מפיק תכנית עצמאי או הרשות, בין בתמורה כספית ובין בדרך אחרת;
 ”ילד“ – מי שגילו פחות מ־13 שנים;
 ”כללי האתיקה“ – ;
 ”מיקבץ פרסומות“ – מספר תשדירי פרסומת המשודרים ברצף;
 ”מזכה“ (קרדיט) – אזכור במהלך תכנית של גורם אשר סייע בהפקת התכנית או חלק ממנה;
 ”קדימון“ – כל אחד מאלה:
 תשדיר המודיע על מישדר אחד או יותר שישודרו בעתיד בשידורי בעל הזיכיון;
 תשדיר שנועד לקדם את שידורי בעל הזיכיון או את תדמית שידוריו;
 תשדיר אחר שאינו אחד מאלה: תכנית, תשדיר פרסומת, שידורי הרשות או תשדיר שירות;
 ”שידורי הרשות“ – שידורי הרשות לפי   וכן הודעות ותשדירים מאת הרשות, מטעמה ומטעם אחרים, המשודרים בלי תשלום, לשירות הציבור;
 ”תשדיר פרסומת“ – כל אחד מאלה:
 תשדיר המכוון לקידום שמו של אדם, עסקו, שם מוצריו או שירותיו, או לקידום מכירתם;
 תשדיר של בעל הזיכיון או מי מטעמו, המכוון לעודד התקשרות עסקית עמו, בתמורה כספית או אחרת, בין במישרין ובין בעקיפין;
 ”תשדיר שירות“ – שידור הודעות ותשדירים שיש בהם מידע לשירות הציבור והמשודרים בלי תמורה.
 מונחים אחרים תהיה להם המשמעות שניתנה להם  (להלן – כללי התכניות).

 כללים אלה יחולו על כל תשדיר פרסומת, הודעת חסות, מזכה, או כל דבר פרסומת אחר, המוגש באמצעות הודעת קריין או בכל דרך אחרת.

 לא יראו כתשדיר פרסומת קדימונים, שידורי הרשות וכן הודעות ותשדירי שירות לציבור.

 בעל זיכיון לא יסרב לקבל פרסומת המותרת לשידור, אם הוצעה בדרכים ובתנאים המקובלים, לא יפלה לרעה ולא יעדיף לטובה מפרסם כלשהו.

 לא ישדר בעל זיכיון פרסומות בימים אלה:
 יום הזיכרון לשואה ולגבורה, כמשמעותו ;
 יום הזיכרון לחללי מערכות ישראל, כמשמעותו ;
 ט׳ באב.
 האמור בסעיף קטן (א)(3) לא יחול על בעל זיכיון המשדר לאוכלוסייה במגזר הערבי בשפה הערבית.
 בעל זיכיון, יבצע, ביוזמתו או לפי דרישת המנהל, שינויים והתאמות בשיבוץ תשדירי פרסומת בימי אבל לאומי או אסון, לרבות ביטול או דחיה של תשדירי פרסומת, או החלפה של תשדירי פרסומת המלווים במוסיקה בשידור תשדירי פרסומת בלי מוסיקה.
 פחת זמן תשדירי הפרסומת של בעל זיכיון מהשיעור המרבי המותר לפי  עקב האמור בסעיף קטן (ב), רשאי בעל זיכיון לפנות למנהל בבקשה להקצאה שונה של זמן תשדירי פרסומת, ובלבד שיקפיד על מילוי שאר הכללים לענין מיקבצי פרסומת; המנהל רשאי להקצות זמן שונה, ובלבד שלא יעלה על שיעור הזמן שפחת וכפוף .

 בעל זיכיון רשאי לשבץ תשדירי פרסומת במהלך תכנית חדשות ארציות, בכפוף לכל דין.

 זמן השידור המרבי לתשדירי פרסומות שרשאי בעל הזיכיון להקצות בכל יממה לא יעלה על חמישה עשר אחוזים מכלל זמן השידורים ביממה העומד לרשותו של בעל הזיכיון, בפריסת שעות, בהתאם לשיקול דעתו של בעל הזיכיון, ואולם רשאי המנהל, בהתחשב במידת עמידתו של בעל זיכיון בהתחייבויותיו על פי הדין והזיכיון, לקבוע, בין בדרך כלל ובין לתקופה, הסדרים בנוגע לזמן תשדירי פרסומת מרביים לשעת שידור, בין בכל שעות היממה ובין בשעות מסוימות.
 אין באמור בסעיף קטן (א) כדי לגרוע מסמכויות הרשות בהתאם .

 בעל זיכיון לא יאפשר למפרסם, נותן חסות, מקבל, מזכה או גורם ששמו מאוזכר לפי , להתערב בשיקולי הכנת התכנית ושיבוצה בלוח המשדרים.
 בעל זיכיון יקפיד בשידוריו על הפרדה בין תכניות לבין שידור תשדיר פרסומת, חסות, מזכה או אזכור שם לפי , ויימנע משידור העלול להטעות מאזין סביר, לרבות הידמות פרסומת לתכנית.

 תשדיר פרסומת או מיקבץ פרסומות, יזוהה ויובחן משאר השידורים, באמצעות אות מעבר, אשר יושמע לפני התשדיר ולאחריו, או באמצעות הודעה מקדימה והודעה מסיימת של הקריין.
 סעיף קטן (א) יחול על כל סוגי השידורים, לרבות שידורים חיים, זולת אם ניתן אישור מראש מהמנהל שלא לפעול כאמור.
 המנהל רשאי לקבוע הסדרי הפרדה נוספים בין תשדירי פרסומת לבין תכניות, לרבות בדרך של קביעת מרווחי מעבר, קביעת מיקום תשדיר הפרסומת במיקבץ הפרסומות וקביעת זמנים ותקופות להפרדה, אם ראה כי יש בשידור כאמור, בלא הסדרי הפרדה, כדי להביא להטעיית הציבור או לניצול בלתי הולם של הציבור באמצעות חשיפתו לפרסומות מסוימות.
 לא יצוין בתשדיר פרסומת דבר הופעת מוצר או שירות, או שימוש בהם, בתכנית כלשהי.

 בעל זיכיון ישלב תשדירי פרסומת בתכנית באופן שלא יפגע ברצף הטבעי של התכנית, לא יפר את שלמותה ולא יפגום בערכה; בתכנית הכוללת סיקור אירועים בשידור חי, רשאי בעל זיכיון לשבץ תשדירי פרסומת בהפסקות טבעיות ברצף האירוע.
 בעל זיכיון ייתן את דעתו, באופן מיוחד, לזהירות הנדרשת בשיבוץ תשדירי פרסומת סמוך לתכנית חדשות או תכנית בעניני היום, כאשר תוכן התכניות האמורות, ובפרט תוכן בעל אופי טרגי, עלול לשנות את משמעותו ואת הקשרו של תשדיר הפרסומת, ובמקרים מתאימים ידחה את שידור תשדיר הפרסומת או יבטלו.
 בעל זיכיון יתכנן את שיבוץ תשדירי הפרסומת תוך התחשבות בהרגלי ההאזנה של ציבור מאזיניו ויפעיל שיקול דעת ואחריות כלפי ציבור מאזיניו בשיבוץ תשדירי פרסומת.
 בעל זיכיון יפעיל מנגנון פיקוח מתאים וינקוט את מלוא האמצעים למניעת שיבוץ בלתי הולם של תשדיר פרסומת, באופן העלול לגרום פגיעה, הטעיה או נזק כלשהו לציבור המאזינים או לחלק מהם.
 בעל זיכיון יביא בחשבון במיוחד את הרגלי ההאזנה של ילדים ואת חופשות הלימודים לסוגיהן; בעל זיכיון לא ישבץ בתכנית המופנית לילדים או בגבולותיה, תשדירי פרסומת למוצרים או לשירותים שאינם מתאימים לילדים, או המנצלים לרעה את עובדת היותם נוחים להשפעה.

 בעל זיכיון לא ישדר תשדיר פרסומת בתכניות העוסקות בנושאים אשר שיבוץ תשדיר פרסומת במהלכן עלול לפגוע ברגשות הציבור, או בתכניות שהמנהל יורה עליהן מזמן לזמן, בין באופן כללי ובין לענין מסוים.

 לא תינתן חסות לתכנית על ידי אדם, ארגון או גוף שפרסומו עומד בניגוד לכללים אלה, , או לכל דין.
 לא תינתן חסות לתכנית חדשות או לתכנית העוסקת בעניני צרכנות; ואולם רשאי בעל זיכיון, באישור המנהל, לשדר הודעת חסות לתחזית מזג האוויר המשודרת במסגרת תכנית חדשות.
 ציון חסות ייעשה בהודעה המאזכרת את עובדת קבלת החסות, שם נותן החסות ופרטים מזהים על אודותיו.
 אורך הודעת חסות לא יעלה על 10 שניות; היו לתכנית מספר נותני חסות, אורך הודעת חסות אחת לכל נותני החסות לא יעלה על 20 שניות.
 בתכנית אחת לא יהיו יותר מ־6 הפסקות בשעה לצורך שידור הודעות חסות.
 בעל זיכיון רשאי לשדר הודעת חסות בתחילת תכנית ובסיומה, ובעת המעבר למיקבץ פרסומות ובחזרה ממנו. בעל זיכיון רשאי לסטות מזמנים אלה, אם ראה כי אופי התכנית או נותן החסות מצדיקים סטיה כאמור.

 בעל זיכיון רשאי לכלול בתכניותיו מזכה לגורם מסחרי בתנאים המפורטים להלן:
 המזכה יכלול את פרטי הסיוע ואת שם הגורם המסייע בלבד, בלי כל תואר או תיאור נוסף בעל תוכן פרסומי או דברי שבח;
 המזכה ישובץ צמוד לקטע שלהפקתו סייע הגורם המסחרי; ניתן הסיוע לתכנית כולה, ישובץ המזכה בתחילת התכנית או בסיומה;
 לא יינתן מזכה, אם מתן המזכה או זהות מקבלו עלולים ליצור ניגוד ענינים בינם לבין אופי התכנית.
 הוראות  יחולו על מזכה, בשינויים המחויבים.

 בעל זיכיון רשאי לאזכר את שמו של גורם שעמו הוא משתף פעולה בהפקת תכנית חדשות ארציות, בתחילת תכנית החדשות הארציות, בסיום מקבץ פרסומות המשודר במהלכה, ובסיום התכנית; האזכור יכלול את שם הגורם ופרטים מזהים שלו בלבד, בלי כל תואר או תיאור נוסף בעל תוכן פרסומי או דברי שבח.

 זמן שידור הודעות חסות, מתן מזכה ואזכור שם לפי  בהתאם לכללים לא יבואו במנין זמן תשדירי הפרסומת של בעל זיכיון.

 בעל זיכיון רשאי לכלול בשמה של תחנת הרדיו האזורי שהוא מפעיל שם של גורם מסחרי, שם של מוצר או שירות או מותג של גורם מסחרי, או לקרוא לתחנה בשם שיש בו כדי לקדם גורם מסחרי, ובלבד שקיבל את אישור המועצה לכך לפי  בכתב ומראש, ושיפעל בהתאם לתנאי האישור ולהוראות .

 בעל זיכיון המבקש אישור לפי  יגיש למנהל בקשה בכתב; המבקש יצרף לבקשה הסכם חתום בינו לבין הגורם המסחרי שימצה את כל ההבנות שביניהם (להלן – ההסכם), שתוקפו מותנה באישור המועצה ושבו ייקבעו, בין השאר, פרטים, הצהרות והוראות בענינים אלה:
 השם המיועד, דרך כתיבתו, רישומו (לוגו) והגייתו;
 התמורה, בין בכסף ובין בשווה כסף, דרכי ומועדי נתינתה, והצהרת הצדדים כי לא תינתן תמורה אחרת;
 תקופת ההתקשרות, שלא תפחת משישה חודשים;
 התחייבות הצדדים כי הגורם המסחרי לא יתערב בכל דרך שהיא בתוכני השידור של התחנה ובאופן ניהולה;
 הסכמת הגורם המסחרי כי בעל הזיכיון ימסור לרשות כל מידע או מסמך שתבקש בכל ענין הנוגע להתקשרות ולביצועה;
 הצהרת הגורם המסחרי כי אינו מחזיק אמצעי שליטה מסוג כלשהו בבעל זיכיון כלשהו לשידורי רדיו, וכי אם יחזיק אמצעי שליטה כאמור יודיע על כך מיד לבעל הזיכיון ולרשות, והדבר יביא את התקשרות לסיום.
 ניתן אישור לפי , לא ישונה ההסכם אלא באישור המועצה מראש לפי סעיף זה.

 ניתן אישור לפי , רשאי בעל הזיכיון לשדר תשדירי פרסומת, הודעות חסות, מזכים ואזכורים אחרים של הגורם המסחרי שעמו התקשר, בכפוף לכללים אלה,  ולמגבלות אלה:
 סך כל זמני תשדירי הפרסומות שירכוש, יחד עם כל זמני אזכורו של הגורם המסחרי כחלק משם התחנה, לא יעלה על עשרה אחוזים מזמן שידור תשדירי הפרסומות בתחנה, אלא בהיתר של המועצה לפי ;
 סך כל הפעמים שבהם יאוזכר הגורם המסחרי כחלק משם התחנה יחד עם כל אזכור אחר שלו בשידורים, למעט במסגרת תשדירי פרסומת, לא יעלה על חמש עשרה פעמים בשעה;
 על אף האמור בפסקה (2), ניתן להגדיל את סך כל האזכורים כאמור בה לעשרים פעמים בשעה, ובלבד שסך כל האזכורים כאמור ביממה לא יעלה על חמש עשרה כפול מספר השעות ביממה שבהן משדר בעל הזיכיון.
 הסתיים הסכם שאושר לפי , רשאי בעל הזיכיון לבקש כי הוראות סעיף קטן (א) לא יחולו עוד לגבי אותו גורם מסחרי שעמו נחתם ההסכם, והמועצה תאשר זאת אם שוכנעה כי לא מתקיים ביניהם שיתוף פעולה מסחרי כלשהו.

 בעל הזיכיון לא יקדם בשידוריו בכל דרך שהיא את עסקיו של הגורם המסחרי שעמו התקשר, זולת בהתאם לאמור  ובהסכם שנמסר לרשות ואושר על ידי המועצה.
  יחולו לענין הכללת מותג מסחרי בשמה של תחנה כאמור .

  –
 ”בעל ענין“ – כהגדרתו  יחד עם ;
 ”גוף משווק“ – תאגיד או גוף אחר הפועל מטעם בעלי הזיכיון המעוניינים בשיווק משותף;
 ”שיווק משותף“ – שיווק של זמן שידור של פרסומות בעבור בעלי הזיכיונות לשידורי רדיו, כולם או חלקם, שאינו למי שמעוניין בשידור פרסומות בתחנת רדיו אזורית אחת.

 שיווק משותף ייעשה לפי כללים אלה ולא יראו בו מכירה או הקצאה לאדם אחד ולא יהיה כפוף למגבלה הקבועה .

 הגוף המשווק יפעל לצורך השיווק המשותף בלבד.

 בעל ענין בגוף המשווק לא יהיה חברת פרסום, סוכנות פרסום, משווק פרסום, רוכש פרסום או גוף המפרסם מודעות או משדר תשדירי פרסומת.

 ההתקשרות בין הגוף המשווק לבין כל בעל זיכיון (להלן – ההתקשרות) תיעשה בנפרד, באופן שיבטיח את קיום התחרות בין בעלי הזיכיון.

 ההתקשרות תכלול תניה שלפיה פעילות הגוף המשווק תיעשה בהתאם להוראות כל דין, לרבות כללי הרשות.
 ההתקשרות לא תמנע מבעל הזיכיון להתקשר במישרין עם מפרסם.
 בעל זיכיון רשאי להסכים או לסרב לעסקת פרסום המשווקת על ידי הגוף המשווק, בכפוף לאמור .
 בעל זיכיון לבדו אחראי לתעריפיהן של הפרסומות, להקצאת הזמן הכולל שלהן, שיבוצן, אישורן לשידור ובדיקת עמידתן בדרישות כל דין.
 אין בהוראות סעיף זה כדי למנוע מן הגוף המשווק לייעץ לבעל הזיכיון בענין חבילות פרסום ופריסת הפרסומות.

 בעל זיכיון שהתקשר עם גוף משווק ימסור על כך הודעה לרשות, בצירוף הסכם ההתקשרות ונספחיו, הצהרה כי המסמכים האמורים ממצים את כל ההבנות בין הצדדים, והתחייבות להודיע לרשות על כל שינוי שיחול בהם.
 המנהל רשאי להודיע לבעל הזיכיון, בתוך 21 ימים מיום קבלת ההודעה והמסמכים, כי הוא מסתייג מתוכן המסמכים ודורש את תיקונם כדי להתאימם לכללים אלה או להבטיח קיום תחרות; בעל הזיכיון יפעל לפי הנחיות המנהל.

 לזמן שידור של תשדירי תעמולת בחירות לרשויות המקומיות, לא יהיה שיווק משותף.

 בעל זיכיון יקליט ויחזיק ברשותו עותק מכל תשדיר פרסומת ששידר למשך 90 ימים לפחות מן היום האחרון ששידרו.
 המנהל רשאי לתת הוראות בדבר הקלטת תשדירי פרסומת והחזקתם, ולהורות לבעל זיכיון להחזיק בתשדירי פרסומת מסוימים לתקופה העולה על 90 ימים.
 בעל זיכיון ימסור למנהל עותק של תשדיר פרסומת לפי דרישתו.

 אין בהוראות כללים אלה כדי לגרוע מהוראות כל דין.

 גדעון דורוןיושב ראש מועצת הרשות השניה לטלוויזיה ולרדיו

בוט חוקים